《依韵和表臣见赠》
宋代·梅尧臣

中间会与别，不啻二十年。
向来君之官，我必赠以篇。
今过临淮郡，惠好情联联。
访我车骑都，宴我莺花然。
此当舟航冲，旅泊逾百千。
迓高而抚下，酒壶柜食连。
使予一日为，立可见华颠。
遽行恐劳君，数里不得前。
三月汴水浅，蹇滞无我先。
君乃遗我诗，盛称我为贤。
比之少陵豪，望我何太全。
又令入时用，目堪事高眠。
安能事孔圣，终学美周宣。
勤答以明怀，矢辞敢欺天。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。